### Beslutninger

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Teknik og Miljø med bemærkning, at byrådet i sit møde den 6. november 2024 har vedtaget Magistratens foranstående indstilling af 29. oktober 2024.

Magistratsafdelingen for Sociale Forhold og Beskæftigelse udarbejder notat.

###

.

### Resume

Elna Møller har i dag en kapacitet på 16 botilbudspladser, som er suppleret med fire pladser, der er finansieret af Social Forhold og Beskæftigelse og etableret i midlertidige pavilloner. Med afsæt i et aktuelt behov for pladser, søges bevilling til at erstatte de 4 midlertidige boliger med 4 permanente boliger, som fremadrettet kan anvendes fleksibelt som §107/ §108 boliger.

Byrådet gav i januar 2023 en anlægsbevilling på 22,7 mio. kr. til en udvidelse af stedet med 6 nye boliger samt etableringen af et tidssvarende beskæftigelsestilbud.

Tilbuddet vil dermed rumme i alt 26 permanente servicelovsboliger.

Udover bevilling til omdannelse af de midlertidige boliger, søges med nærværende indstilling bevilling til etablering af støjafskærmning, der kan imødekomme krav til at opnå byggetilladelse. Herudover ønskes bevilling til opgradering af stedets forsyningsteknik og til den generelle prisudvikling på håndværkerudgifter.

### Beslutningspunkter

Det indstilles:

At 1) der gives en tillægsbevilling på 13,1 mio. kr. til an-lægsbevillingen til helhedsplan for bo- og beskæftigelsestilbuddet [adresse] til etablering af yderligere fire permanente boliger, samt støjafskærmning, opgradering af stedets forsyning og til prisudviklingen af håndværkerudgifter.

At 2) tillægsbevillingen finansieres af 6,6 mio. kr. fra an-lægsreserven til boliger til voksne med handicap, 3,5 mio. kr. fra KB Bevilling til [adresse] og 3,0 mio. kr. ved kapitalisering af en sparet huslejeudgift til 2 midlertidige pavilloner.

At 3) rådighedsbeløb på 13,1 mio. kr. frigives fordelt med 0,6 mio. kr. i 2024, 2,5 mio. kr. i 2025 og 5,0 mio. kr. i henholdsvis 2026 og 2027.

At 4) der anvendes op til 1,7 % af anlægssummen til intern projektledelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-10-2024

Zenia Lauridsen: 3

Fremsendes til [adresse] med bemærkning, at Magistraten i mødet den 29. oktober 2024 anbefaler, at byrådet tiltræder Magistratsafdelingen for Sociale forhold og Beskæftigelses og Magistratsafdelingen for Teknik og Miljøs indstilling af 24. september 2024.

Leif Winther og Tejs Olesen deltog ikke i sagens behandling.